Изобар (линия)
Изобàрът е линия, на карта или чертеж, свързваща точки с еднакво налягане. Изобарите се използват най-често при метеорологичните карти. Там те обаче се чертаят не според действителното атмосферно налягане на повърхността на земята, а според въображаема стойност, показваща какво би било налягането, ако съответната точка от земната повърхност се намираше на морското равнище. 

На метеорологичните карти изобарите ясно очертават местата с високо атмосферно налягане (антициклоните) и местата с ниско атмосферно налягане (циклоните). Когато изобарите са на голямо разстояние един от друг, това показва, че няма голям градиент на налягането и не се очакват съществени промени във времето. Когато изобарите се събират близо един до друг, това обозначава места, където налягането се променя бързо и затова там възниква ураганен вятър.

Вижте също 
 Изолиния (Контурна линия)
 Хоризонтал (Изохипса) 
 Изоглоса

Източници

Литература 
 Павленков Ф. – Словарь иностранных слов, вошедших в состав русского языка. — СПб., 1907. — 370 с.

Метеорология